Мадагаскар (арал)

Мадагаскар — Африкийн зүүн эргээс Мозамбикийн хоолойгоор тусгаарлагддаг Энэтхэгийн далай дахь дэлхийн дөрөвдүгээр том арал. Халуун орны уур амьсгалтай. Гэхдээ урд зүгийн хошуудаа дулаан орны уур амьсгалтай. Арлын урт - 1600 км, өргөн - 600 км гаран, талбай - 587 040 км². Аралыг бүхэлд нь хамарсан Антананариву нийслэлтэй Мадагаскар улс оршин тогтнодог. Арлын хамгийн өндөр цэг нь хойд хагаст байх Царатанана уулын хөвчийн Марумукутру (2876 м) унтарсан галт уул мөн. Арлын голоор Анжафи нэрт тэгш уулархаг газар тогдог. Үүнд, алт, зэс, төмрөөр баян 5 угсраа уулс байрладаг. Хэдийгээр Африк тивтэй ойр боловч Мадагаскар арал ургамал, амьтадаараа хосгүй болоод сонирхолтой. Энд дэлхийн ургамал, амьтны зүйлсээс 5% нь олддог бөгөөд эдгээрийн 80% нь зөвхөн Мадагаскарт л байдаг. Учир иймээс, Мадагаскарыг «бяцхан тив» гэж үзэх нь бий.